توميه

التوميه هيا صوص/غموس بيتعمل من التوم وزيت وملح وعصير لمون. مشهور اوى فى المطبخ اللبنانى والشامى، وبقى كمان من اكتر احراميةات المحبوبه فى مصر مع شاورما الفراخ واكلات الجريل.

 التاريخ والاصل 
بعض المصادر بتاكد ان اصل التوميه بيرجع لبلاد الشام، خصوص لبنان و سوريا، واتعرفت هناك من عقود كجزء من المطبخ الشعبى.

اما فى مصر، بالرغم من ان المصادر المكتوبه ما بتذكرش ان التوميه مصريه الاصل، لكن فى الذاكره الشعبيه و فى حكايات ناس كتير فى الارياف، التوميه كانت موجوده كغموس بيتحضر من قرون زمان بطريقه بسيطه بالتوم المدقوق مع الزيت او السمنه والملح وممكن يخلطوها بجبنه اريش. وده بيخليها جزء من التراث الشعبى المصرى اللى محتاج دراسات اكتر علشان يتوثق.

 طريقه التحضير 
الوصفه التقليديه بتعتمد على خلط التوم مع الملح كويس جدًا، وبعدين يتضاف عصير ليمون تدريجى مع الزيت (زيت دوار الشمس او زيت دره) مع التقليب المستمر لحد ما الخليط يبقى عدده كريمى شبه المايونيز.
فى القرى المصريه زمان، كانت بيتضاف معاه شويه لبن او زبادى علشان يخف القوام ويقلل لزعان التوم.

 الاستخدامات 
 فى مصر زمان كان بيتاكل كغموس مع العيش الناشف فى الارياف، او مع فراخ مشويه، كفته وكباب فى المدن.
 فى مصر دلوقتى بيتقدم احرامية مع شاورما الفراخ فى المطاعم.
 الشوام بيستخدموه كمان مع الاكلات البحريه والمشاوى والسلطات.

 القيمه الغذائيه 
التوميه غنيه اوى بالتوم، اللى معروف بفوايده الصحيه زى تقويه المناعه وتقليل ضغط الدم، بس فى نفس الوقت فيها نسبه عاليه من الزيوت و علشان كده سعراتها الحراريه عاليه، ولازم تتاكل باعتدال.

 فى الثقافه الشعبيه 
التوميه بقت رمز على الاكل الشرقى خصوص مع الشاورما. فى مصر، انتشار مطاعم الشاورما السورى فى بعد الثوره السوريه فى 2011 ساعد فى شهرتها اكتر واكتر، لدرجه انها دلوقتى بقت اساسيه فى كتير من مطعم الاكلات السريعه.

 شوف كمان 
 المطبخ المصرى
 المطبخ السورى
 المطبخ اللبنانى
 الاكلات المصريه
 الاكلات الوطنيه لكل بلد
 اكلات الشرق الاوسط

 لينكات برانيه 

 مصادر 

تصنيف:مطبخ مصرى